NaiveNeuron/SloPal huggingface dataset:
Kočiš, Eduard, poslanec NR SR (2020-07-15):
Ďakujem pekne za slovo, pán predsedajúci. Rasťo, v prvom rade sa ti chcem poďakovať naozaj za veľmi kultivovaný, odborne poňatý prejav, len ma mrzí to, že takto citlivá téma, ktorá sa tu včera večer prebrať už nestihla, začíname s ňou dnes ráno, bola z tvojich úst povedaná skoro prázdnym laviciam. Ospravedlňujem sa kolegom, ktorí snáď tvoju rozpravu, tvoj príspevok počúvali vo svojich kanceláriách, ale myslím si, že takto spoločensky náročná téma by si zaslúžila väčšiu pozornosť a malo by nás tu sedieť oveľa, oveľa viac. Pohľad na vykonávanie interrupčných zákrokov zo strany nejakého kresťanského spektra občanov našej republiky alebo pohľad občanov, ktorí majú ten liberálnejší pohľad na túto tému, to sú také dva protipóly, ktoré sa tu vždy bili a vždy sa biť budú, a ja pevne verím, že nájdeme nejaký úzus, nejakú zlatú strednú cestu, kedy aj ten liberálnejší človek s liberálnymi hodnotami uzná, že život počatého dieťaťa je hodný ochrany už od jeho samotného začiatku, a nebudeme sa tu ohrádzať nejakými vedeckými výskumami alebo vedeckými hodnotami, že život začína v 12. týždni, nervová sústava sa vyvíja tiež v tomto 12. týždni, môj názor je rovnaký, ako máš ty, môj názor je nemenný a to je taký, že život je hodný ochrany od jeho počatia a neochraňujeme nejaký zhluk buniek, neochraňujeme nejaký plod, ale ochraňujeme malého, nového, čistého človeka. Ďakujem pekne.
Blcháč, Ján, poslanec NR SR (2024-04-16):
Ďakujem mojim kolegom, Janasovi aj Ferenčákovi, ktorí sa zasa pokúsili navodiť tú správnu faktografickú atmosféru, lebo to, čo sme si tu vypočuli, viete, tak. Pán Lackovič, ja som naozaj očakával, že sa mi ospravedlníte, ale nie ste toho schopný, je mi to ľúto, keď vychádzate z nejakých novinových článkov a nie z reality. Mesto Liptovský Mikuláš nebolo, nie je a ešte dva a pol roka nebude v nútenej správe. Rozumiete? Rozumiete? A vy ste povedali, že som ja doniesol mesto na hranicu nútenej správy. Tak si, tak si to skúste to trošku v tej hlave zrovnať. Dámy, ja nechcem ani využiť čas, chcem poďakovať za lekciu pani Mesterovej aj pani Števulovej za lekciu, lebo to bola taká lekcia, že ako ja sa mám správať, čo mám rozprávať, poučenie niečoho, neviem, ako by som to nazval. Nuž spomíname tu Ústavný súd. Ale určite sa mi nehodí, viete, pani kolegyňa Mesterová, k dáme, aby dáma povedala, že má niekto v tejto sále prestať kvákať. Ja som kvákal? Ja som, ja som po slovensky hovoril, možnože ste tomu nerozumeli a chápem, že nie všetkému musíte rozumieť. Neviem, čo máte, aké vzdelanie, asi právnické, takže ekonomike asi menej rozumiete, možno aj rozumiete trošku, ale tu ja som kvákanie nepočul. Ak ste vy počuli kvákanie a ja som hovoril po slovensky, to znamená, že asi to máte nejak, potom aj ďalšie veci, ktoré sa tu rozprávajú veľmi rozumné z rôznych strán, či už z opozície alebo z koalície, vy počujete miesto rozumných argumentov kvákanie. Skúste si to nejako, nejako zrovnať. (Smiech v sále. Reakcie z pléna.) Nepatrí... (Prerušenie vystúpenia časomerom.)
Vons, Peter, poslanec NR SR (2023-06-21):
Pán predseda, dajte, prosím, hlasovať o prvom pozmeňujúcom návrhu poslancov Anny Zemanovej a Karola Galeka.
Blanár, Juraj, podpredseda NR SR (2021-10-27):
Ďakujem, pán minister. Teraz udeľujem slovo pani spravodajkyni, ktorú určil navrhnutý gestorský výbor pre pôdohospodárstvo a životné prostredie, pani poslankyni Miriam Šutekovej, aby nám predniesla informáciu výboru, nech sa páči.
Kremský, Peter, poslanec NR SR (2022-05-20):
Ďakujem veľmi pekne. No, chcem povedať len takú, pripomenúť, že prečo vlastne celá táto už asi hodinová debata prebieha. Pretože tu vystúpil minister hospodárstva proti návrhu vlastnej vlády, proti vládnemu návrhu, zhadzuje ho a obviňuje nás poslancov z toho, že my sa máme pozerať na svoje príjmy, a preto máme niečo schváliť a neschváliť. To je, prosím pekne, politická korupcia. V niektorých krajinách za toto sa zaviera, keď sa vyzýva poslancov, aby oni kvôli svojim platom za niečo hlasovali alebo nehlasovali. To je úplne smiešne. Čiže ja si myslím, že ak tu kolegovia z SaS rozprávajú o tom, že kto tu ako vystupuje a kto tu ako podporuje vládu, tak myslím si, že celý čas tuto debatujeme práve preto, že minister hospodárstva tu vystúpil. To bol začiatok, vráťme sa tam. A my by sme tu vedeli veľmi ľahko vytiahnuť všeličo na neho. Vedeli by sme tu vytiahnuť, ako sa vykupujú pozemku vo Valalikoch, ako sa podporuje vodík a tak ďalej a tak ďalej. Ale tu sme pri úplne inej téme. Tu sme pri téme pomoci ľuďom. Tak sa skúsme vrátiť k faktom. Slovensko dáva na pomoc rodinám necelých 2,5 % HDP. Viete, koľko je to pri iných krajinách? Francúzsko vyše 3,5 %, Maďarsko 3,5 %, severské krajiny, to ani nebudem spomínať. Ale zoberme si napríklad Estónsko vyše 3 %, Poľsko, Česká republika okolo 3 %. Čiže máme čo dobiehať, kolegovia. Keď máte lepšie návrhy, príďte s nimi. Toto je návrh, ktorý pomôže, aby sme len dobehli to, čo rodinám dlhu... (Prerušenie vystúpenia časomerom.)
B. Bugár, podpredseda NR SR: (2003-02-27):
D. Bollová, poslankyňa: Ďakujem pekne, pán predsedajúci. Chcela by som vyjadriť súhlas so všetkým, čo povedal pán poslanec Mikuš. Ale spomenuli ste, pán poslanec, rokovanie na koaličnej rade. Myslím si, že všetkým je jasné, o čo tu ide. Ide o to, či tá alebo oná strana bude ovplyvňovať ekonomické pôsobenie našich zástupcov v zahraničí. Tento váš návrh, ktorý ste predniesli, by som ja vrelo podporila, ale prosím: Ako zabezpečíme, aby v takom prípade, keď ekonomických zástupcov bude vymenúvať ministerstvo hospodárstva, ako v takom prípade zabezpečíme, aby ministerstvo zahraničných vecí nebojkotovalo ich kreovanie do postavenia diplomatov? Či im bude vydávať diplomatické pasy a či tí ekonomickí zástupcovia na našich zahraničných zastupiteľských orgánoch budú pôsobiť tak ako ostatní diplomati. Ďakujem.
Danko, Andrej, predseda NR SR (2019-10-17):
Ďakujem, pán poslanec. Na vystúpenie pána poslanca dve faktické. Pán poslanec Mihál.
B. Bugár, podpredseda NR SR: (2003-12-04):
(Hlasovanie.) Prítomných 126 poslancov, za návrh 53, proti 43, zdržalo sa 30 poslancov. Konštatujem, že tento pozmeňujúci návrh pána poslanca Jarjabka nebol schválený. Pán spravodajca.
Hrnčiar, Andrej, podpredseda NR SR (2016-09-07):
Ďakujem. Chce k rozprave zaujať stanovisko spravodajca? Nech sa páči.
R. Madej, poslanec: (2007-06-27):
Verím, že táto vláda úprimne robí to, čo ľudia cítia, čo je dobré pre nich a čo má reálny efekt pre týchto ľudí. Zníženie DPH na lieky aj vianočný príspevok dôchodcom, aj príspevok pri narodení dieťaťa, ktorý verím, že ešte omnoho stúpne pri tom prvom dieťati v najbližšom období. To sú veci, ktoré ľudia skutočne pocítia v ich reálnych životných situáciách práve vtedy, keď to od toho štátu budú potrebovať. Práve tu sa možno líšime, pán poslanec, my a vy najmä v tom, že z ekonomického rastu podľa nášho názoru by mali profitovať najmä obyvatelia Slovenska, a nie počas minulých vlád profitovali možno len tí, ktorí privatizovali štátne majetky. (Potlesk.)
Majorová, Garstková, Jana, poslankyňa NR SR (2023-06-28):
Odhlasovali sme body zo spoločnej správy a pozmeňujúci a doplňujúci návrh vyplývajúci z rozpravy. Pán predsedajúci, dajte, prosím, hlasovať o tom, že prerokujeme návrh zákona v treťom čítaní ihneď.
Palkovič, Michal, minister zdravotníctva SR (2023-06-15):
Ja, toto je tá hodnotová časť, ktorú by som veľmi nerád adresoval, lebo nie je v mojej kompetencii. Ale keď sa bavíme o nežiaducich účinkoch medikamentóznych, tak nemyslím si, že porovnávať vzorku zdravotného... alebo teda princíp zdravotného systému v iných krajinách je založený na tom, že či už mifepristón, alebo keď sa bavíme o tom, že mizoprostol sú aplikované v domácom prostredí, súhlasím absolútne s vami, nekoordinované krvácanie, hrozba hemoragického šoku, veľmi komplikovaná intervencia následne, súhlasím s vami. Preto si myslím a tak mám aj z lekárskeho, aj konzervatívneho lekárskeho stavu informáciu, že áno, vieme si to predstaviť v situácii, že je to pod kontrolou ústavnej zdravotnej starostlivosti. My sa bavíme, že je to dvojzložková intervencia, lebo tu sa stále rozpráva o tabletke. To sú dva účinné mechanizmy, dva účinné lieky. Mifepristón ako antagonista glukokortikoidu, respektíve progesterónového receptoru, on ide až na bázu vlastne blokácie, blokácie progesterónu, a potom sa bavíme o mizoprostole, ktorý sa podáva približne jeden až dva dni následne. A to, čo, tie štúdie, ktoré vy citujete, v podstate sú všetky targetované na domáce užívanie. To si myslím, že my sme tak ďaleko v zdravotnom systéme na Slovensku neprišli, aby sme si to tu mohli dovoliť s čistým svedomím sa postaviť pred ženy a povedať im, že je to bezpečné v domácom prostredí. Náš zdravotný systém bojuje s mnohými vecami, vedel by som vám o tom rozprávať dlho. Takže naozaj nejde mi o vôbec nekoordinované a už vôbec nie také, že si natankujem diesel a kúpim si mifepristón, ako v niektorých krajinách to skutočne je, ale ide o to, že mali by sme my tým ženám dať tú alternatívu voliť si menšiu, menšiu, by som povedal, invazivitu zákroku. Ale súhlasím s vami, že... lebo ja neriešim to, že prečo až tak ďaleko to došlo, a naozaj treba urobiť všetko, aby sme poučili tú ženu. Ale poviem si, že aké sú benefity medikamentózneho umelého prerušenia tehotnosti, a to je menšia invazivita, menšie riziko perforácie uteru. Odpitval som dve ženy s perforáciami uteru za posledných päť rokov. Ďalšie sú ťažké infekčné stavy, čiže zanesenie infekcie, menšie riziko potratov do budúcna určite, predčasné pôrody, menšie riziko problémov s placentou v zmysle napríklad rôzneho abnormálneho položenia placenty alebo prerastania placenty, pretože kyretážou meníme anatomickú kompozíciu a štruktúru maternice. A to znamená, že do budúcna, vychádzam zase zo štúdií, určite sa bavíme o znížení materskej a novorodeneckej morbidity. Ďakujem.
Baláž, Radovan, poslanec NR SR (2019-10-22):
Ďakujem pekne za slovo. V krátkosti iba, vážení kolegovia, na rokovanie Národnej rady predkladám návrh zákona, ktorým sa mení zákon č. 595/2003 Z. z. o dani z príjmov v znení neskorších predpisov. Cieľom predkladanej novely zákona o dani z príjmov je podpora mobility pracovnej sily a stimulácia nového zdroja, z ktorého môže byť financovaná bytová výstavba, to jest zo zdrojov podnikateľského prostredia. V krátkosti sú zadefinované hlavné parametre, ktoré by mali spĺňať. Napríklad daňovník, ktorý zamestná viac ako 49 zamestnancov a je obchodnou spoločnosťou alebo družstvom, môže odpisovať budovy zaradené do odpisovej skupiny počas šiestich rokov. Taktiež bude tam regulované nájomné. Bytová výmera nemôže presiahnuť viac ako 100 metrov štvorcových. Takto bude regulované nájomné daňovo uznateľné a zamestnanec so zamestnávateľom sa budú môcť takýmto spôsobom, alebo zamestnávateľ bude takýmto spôsobom môcť prispievať svojmu zamestnancovi. Návrh zákona je v súlade s Ústavou Slovenskej republiky a ústavnými zákonmi a ostatnými všeobecne záväznými predpismi Slovenskej republiky, taktiež medzinárodnými zmluvami, ktorými je Slovenská republika viazaná. Ďakujem pekne zatiaľ, skončil som.
Sulík, Richard, predseda NR SR (2011-02-03):
Ďakujem. Otváram rozpravu. Do rozpravy som dostal písomnú prihlášku jednu, pána poslanca Přidala. Nech sa páči.
Grendel, Gábor, podpredseda NR SR (2020-03-24):
Prerušujem, aha, pardon, pani ministerka sa hlási do rozpravy? Nie. Pán spravodajca? Nie. (Reakcia spravodajcu.) Končím rozpravu k tomuto bodu programu. So záverečným slovom, pani ministerka? Nech sa páči.
Laššáková, Jana, podpredsedníčka NR SR (2014-10-15):
Ďakujem pekne, pani spravodajkyňa. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky. Za poslanecký klub sa prihlásil pán poslanec Brocka, potom je pani podpredsedníčka Jurinová za OĽaNO a za SDKÚ pán poslanec Jurzyca. Ďalej do rozpravy je prihlásený pán poslanec Hlina, Mihál, Novotný a Kaník. Nech sa páči, pán poslanec Brocka, máte slovo.
M. Číž, podpredseda NR SR: (2008-04-11):
Slovo má pán poslanec Štefanec.
Žiga, Peter, podpredseda NR SR (2024-04-18):
Pán poslanec Michelko.
Blaha, Ľuboš, podpredseda NR SR (2024-05-10):
Pán poslanec Ján Hargaš.
A. Belousovová, podpredsedníčka NR SR: (2008-04-10):
o vládnom návrhu zákona, ktorým sa mení a dopĺňa zákon č. 90/1998 Z. z. o stavebných výrobkoch v znení neskorších predpisov . Vládny návrh tohto zákona ste dostali pred prvým čítaním ako tlač 505 a spoločnú správu výborov máte ako tlač 505a. Teraz prosím ministra hospodárstva Slovenskej republiky pána Ľubomíra Jahnátka, aby v zastúpení ministra výstavby a regionálneho rozvoja vládny návrh tohto zákona odôvodnil. Nech sa páči, pán minister.
Jurinová, Erika, podpredsedníčka NR SR (2014-07-04):
Ďakujem pekne. Na vaše vystúpenie chcú reagovať traja páni poslanci faktickými poznámkami. Uzatváram možnosť prihlásiť sa. Nech sa páči, pán poslanec Novotný.
M. Hort, podpredseda NR SR: (2006-10-20):
A otváram týmto všeobecnú rozpravu. Konštatujem, že som do rozpravy nedostal žiadnu písomnú prihlášku. Pýtam sa, či sa chce niekto prihlásiť k tomuto návrhu zákona do rozpravy ústne. Konštatujem, že to tak nie je. Uzatváram možnosť podania ústnych prihlášok do rozpravy a vyhlasujem týmto všeobecnú rozpravu za skončenú. Pýtam sa navrhovateľa alebo spravodajcu? Nie. Nechcú zaujať stanovisko. Prerušujem rokovanie o tomto bode programu. Vážené kolegyne, kolegovia, týmto sme vyčerpali program Národnej rady, ktorý sa týka prvých čítaní, a pristúpime k druhým čítaniam tak, ako sme si schválili na úvod schôdze. Budeme pokračovať teda druhým čítaním o vládnom návrhu zákona o pôsobnosti orgánov štátnej správy v oblasti registrácie odrôd pestovaných rastlín a uvádzaní množiteľského materiálu pestovaných rastlín na trh . Vládny návrh zákona ste dostali pred prvým čítaním ako tlač 23 a spoločnú správu výborov máte pred sebou ako tlač 23a. Prosím teraz pána ministra pôdohospodárstva Slovenskej republiky Miroslava Jureňu, aby vládny návrh zákona odôvodnil. Nech sa páči, pán minister.
Drdul, Dominik, poslanec NR SR (2020-11-26):
Ja chcem rovnako vyzdvihnúť zámer prijať takýto návrh zákona, pretože toto sú presne tí ľudia, voči ktorým má celá naša spoločnosť obrovský dlh a obrovský záväzok presne za to, že iba kvôli tomu, že si dovolili mať iný názor, iné politické presvedčenie, iné vierovyznanie, ako bolo oficiálnou štátnou mocou tolerované, alebo sa zapájať do iných aktivít v rámci občianskeho a politického života, si vytrpeli toľko perzekúcie, koľko si mnohí ľudia nevytrpia za celý život. Preto je našou povinnosťou im aspoň týmto symbolickým spôsobom pomôcť.
Danko, Andrej, predseda NR SR (2016-09-14):
Pán poslanec Lipšic, nevykrikujte v sále. Poprosím vás o kľud a slušnosť. Pán poslanec Miroslav Číž.
Hrušovský, Pavol, podpredseda NR SR (2010-10-21):
Pán poslanec Číž.
Blanár, Juraj, podpredseda NR SR (2023-05-25):
Posledná faktická poznámka je od pána poslanca Mikulca, nech sa páči.
M. Hort, podpredseda NR SR: (2010-02-05):
O ospravedlnenie neúčasti na dnešnom rokovaní 48. schôdze Národnej rady požiadali poslanci Ferdinand Devínsky, Jakub Gajdošík, Sergej Chelemendik, Ján Chrbet, Jaroslav Ivančo, Jaroslav Izák, Ľuboš Micheľ, Martin Pado, Pavol Pavlis, Pavol Prokopovič a Jarmila Tkáčová. Na zahraničnej pracovnej ceste je poslanec Národnej rady Slovenskej republiky Ján Kovarčík. Panie poslankyne, páni poslanci, pristúpime k druhému čítaniu o vládnom návrhu zákona, ktorým sa mení zákon č. 57/1998 Z. z. o Železničnej polícii v znení neskorších predpisov a o zmene a doplnení niektorých zákonov . Vládny návrh zákona je uverejnený ako tlač 1303, spoločnú správu výborov máte ako tlač 1303a. Prosím podpredsedu vlády a ministra vnútra Slovenskej republiky Roberta Kaliňáka, aby vládny návrh zákona odôvodnil. Nech sa páči.
P. Prokopovič, minister dopravy, pôšt a telekomunikácií SR: (2006-04-19):
Chcel by som konštatovať, že neschválením predloženého návrhu hrozia nášmu štátu značné hospodárske škody z dôvodu, že 13. februára 2006 bola kancelárii zástupcu Slovenskej republiky v konaní pred súdmi ES doručená žaloba Komisie ES proti Slovenskej republike zapísaná do registra Súdneho dvora pod číslom C-69/06. Dôvodom pre podanie tejto žaloby je, že Slovenská republika komisii neoznámila prijatie vnútroštátnych opatrení, ktorými by transponovala smernicu rady 76/914/EHS zo 16. decembra 1976 o minimálnej úrovni výcviku niektorých vodičov cestnej dopravy. Lehota na prijatie takýchto opatrení Slovenskej republike uplynula v máji 2004. Predloženým návrhom zákona o povinnej základnej klasifikácii a pravidelnom výcviku vodičov sa preberá príslušná smernica rady. Komisia 13. decembra 2005 prijala oznámenie o uplatňovaní článku 228 Zmluvy o ES. Primárnym cieľom oznámenia komisie je prinútiť členské štáty rýchlejšie zosúladiť protiprávny stav a vyhnúť sa konaniu podľa článku 228 ZES. Sprísnenie sankcií, ktoré bude komisia Súdnemu dvoru ES navrhovať, sa týka paušálnej pokuty. Komisia bude vždy požadovať aspoň minimálnu paušálnu pokutu. Pre Slovenskú republiku bude „táto výška“ minimálne 725 000 eur. Komisia bude uplatňovať postup podľa tohto oznámenia už od 1. 1. 2006, avšak počas roku 2006 vezme späť žaloby, pokiaľ štát v priebehu konania podľa čl. 228 ZES odstráni protiprávny stav. Táto skutočnosť je dôvodom na uplatnenie požiadavky podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky, aby sa Národná rada Slovenskej republiky uzniesla na skrátenom legislatívnom konaní o vládnom návrhu zákona o povinnej základnej kvalifikácii a pravidelnom výcviku vodičov. Na záver, vážený pán predsedajúci, vážené pani poslankyne, páni poslanci, mi dovoľte, aby som vás požiadal o podporu pri schvaľovaní predloženého návrhu. Ďakujem.
Zmajkovičová, Renáta, podpredsedníčka NR SR (2012-09-26):
S faktickou poznámkou sa hlási pán poslanec Škripek. Uzatváram možnosť prihlásiť sa s faktickou poznámkou. Nech sa páči, pán poslanec, máte slovo.
Blanár, Juraj, podpredseda NR SR (2021-09-30):
Ďalší v rozprave vystúpi pán poslanec Marek Šefčík. Nech sa páči, pán poslanec.
Andrejuvová, Anna, poslankyňa NR SR (2022-04-27):
Ďakujem pekne. Mandátový a imunitný bude 12.30 h. Ďakujem.
Ďuriš Nicholsonová, Lucia, podpredsedníčka NR SR (2017-05-12):
S reakciou na faktickú poznámku pán poslanec Sopko.
Hrušovský, Pavol, podpredseda NR SR (2010-12-08):
Pán poslanec Bublavý.
Laššáková, Jana, podpredsedníčka NR SR (2015-03-12):
Pán poslanec, poprosím vás. Páni poslanci, vystupuje pán poslanec k významnému zákonu, poprosím vás, venujte mu pozornosť. Nech sa páči, pán poslanec.
P. Paška, predseda NR SR: (2008-02-13):
(Hlasovanie.) 135 prítomných, 134 za, 1 nehlasoval. Body 1 až 8 sme schválili.
Mičovský, Ján, poslanec NR SR (2023-03-23):
Ďakujem pekne za slovo. Ja ďakujem pánovi poslancovi Baránikovi, ja sa vecne stotožňujem s tým leitmotívom, ktorý zaznieval v jeho vystúpení, že ak teda hovoríme o kresťanstve, tak by tam malo byť práve tá veta č. 1, úplne ten prvý pilier, že teda treba byť milujúci voči blížnym a možno voči tým, ktorí sú nútni, ktorí to majú ťažké. A my hovoríme teraz o komunite, ktorá to má naozaj oveľa ťažšie ako väčšinové obyvateľstvo. Akurát čo mi trocha vadí a čo by som chcel poprosiť, lebo to sa nehodí k vám, ak teda apelujeme na dôstojnosť, na vnímavosť, na istú slušnosť, myslím si, pán poslanec Baránik, že hovoriť ľuďom, aj keď možno cítime, že, že expresívne slová patria do parlamentu, a že vyjadrujeme tie emóciu, ktorá je možno aj na mieste predsa len hovoriť o hlúposti a obmedzenosti v tejto súvislosti zbytočne znižuje hodnotu vášho vystúpenia. To som mal na mysli, je to len taký detail, ale v zásade s tou vecnou stránkou s tým apelom nemôžem nesúhlasiť. Ďakujem.
Pčolinský, Peter, podpredseda NR SR (2023-03-28):
Pán poslanec Galis, buďte taký dobrý, nevyrušujte ostatných .
Blanár, Juraj, podpredseda NR SR (2022-10-25):
Teraz udeľujem slovo pánovi predsedovi výboru Kremskému a po ňom vystúpi pán poslanec Beluský. Nech sa páči.
Hrnčiar, Andrej, podpredseda NR SR (2018-12-06):
Vážené panie poslankyne, vážení páni poslanci, takže skončilo grémium, tak dovoľte mi, aby som vám podal informáciu. Na grémiu sme sa dohodli, že budeme pokračovať okamžite, aj keď ešte prebieha sčítavanie. A chcem vám oznámiť, že na januárovú schôdzu budú presunuté body, budem čítať tlače: tlač 1231, návrh poslancov Národnej rady – Baška, Bublavý, Šuca, územné plánovanie a stavebný poriadok, ďalej advokácia, 1150, Krajniak, Kollár, Pčolinská, Pčolinský, návrh zákona, poslanec Beblavý, poslankyňa Dubačová, Mihál, Petrík, 1229 tlač, nelegálna práca, nelegálne zamestnávanie, a tlač 1207, návrh poslanca Ota Žarnaya na vydanie zákona o pedagogických zamestnancoch. S tým, že sme sa dohodli s navrhovateľmi, s pani poslankyňou Dubačovou aj s pánom poslancom Žarnayom, že by išli aj po ôsmej hodine a zajtra bude hlasovanie o jedenástej hodine. Ďakujeme. Takže ďalším bodom programu je návrh skupiny poslancov na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu. Pán poslanec Číž. Návrh ústavného zákona je uverejnený ako tlač 1234, návrh na jeho pridelenie na prerokovanie výborom je v rozhodnutí č. 1284. Takže pán poslanec Číž, pán poslanec Nemky. Takže nech sa páči, pán poslanec Sloboda. (Pokračovanie v rokovaní o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. , tlač 1234.)
Žiga, Peter, podpredseda NR SR (2024-04-16):
Pán poslanec, nemám písomne váš návrh. Pán poslanec Šipoš.
Laurenčík, Milan, podpredseda NR SR (2022-06-24):
Faktickú poznámku bude mať pán poslanec Jozef Pročko, nech sa páči.
P. Paška, predseda NR SR: (2006-12-06):
(Hlasovanie.) 135 prítomných, 1 bol za, 113 bolo proti, 21 sa zdržalo. Konštatujem, že sme uvedené body spoločnej správy neschválili. Nech sa páči.
Senko, Ján, poslanec NR SR (2016-12-08):
... predseda za odpoveď. Pevne verím, že táto vláda bude úspešná pri realizácii svojich zámerov v oblasti podpory menej rozvinutých okresov a svojou politikou prispeje k ich rozvoju a naďalej bude vytvárať primerané organizačné, legislatívne a finančné podmienky pre naplnenie stanovených cieľov. Možno aj tieto aktivity prispeli k nárastu dôveryhodnosti vlády v očiach verejnosti o takmer 18 % oproti roku 2005. Ešte raz by som chcel poďakovať za vašu odpoveď.
Jurinová, Erika, podpredsedníčka NR SR (2013-10-28):
Ďakujem pekne, pán spravodajca. Prerušujem rokovanie o tomto bode programu. Mali by sme pristúpiť k prvému čítaniu návrhov, návrhu poslanca Jozefa Viskupiča a Miroslava Kadúca o rokovacom poriadku. Požiadali, chcem vás požiadať všeobecným súhlasom o presunutie tohto bodu po rokovaní zákona pána poslanca Brocku. Je všeobecný súhlas? Ďakujeme pekne. Pristúpime teda k prvému čítaniu o návrhu poslancov Národnej rady Slovenskej republiky Jána Hudackého, Jána Figeľa a Pavla Zajaca na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov . Návrh zákona je uverejnený ako tlač 730. Návrh na jeho pridelenie na prerokovanie výborom je v rozhodnutí č. 705. Dávam slovo pánovi poslancovi Hudackému, aby predstavil zákon.
R. Madej, poslanec: (2008-10-30):
Pán predseda, prosím, aby sme najprv hlasovali o bodoch spoločnej správy s tým, že poslanci vyňali tieto body spoločnej správy na osobitné hlasovanie. Ide o body 1, 2, 3 a 5. O ostatných bodoch spoločnej správy budeme hlasovať spoločne. Ďalej navrhujem, aby sme hlasovali o pozmeňujúcich návrhoch, ktoré predniesli poslanci v rozprave, spolu 7 poslancov. Pán predsedajúci, prosím, dajte teraz hlasovať o bode 1 spoločnej správy, ktorý vyňala na osobitné hlasovanie pani poslankyňa Radičová, s odporúčaním gestorského výboru schváliť.
Blanár, Juraj, podpredseda NR SR (2022-10-04):
Ďalší v rozprave vystúpi pán poslanec Radovan Marcinčin. A po ňom posledný prihlásený pán poslanec Peter Cmorej. Avšak predpokladám, že pán Marcinčin bude mať dlhší príhovor, takže nestihneme pána Cmoreja. Nech sa páči, uvidíme.
R. Rafaj, poslanec: (2009-06-03):
Ja by som len doplnil, že mohli by sme rozprávať možno ešte celé hodiny v tomto parlamente o politikách Viktora Orbána, strany FIDESZ a ďalších iredentistických organizácií. Napríklad citovať aj ďalšie jeho výroky, že ide o ľudí, ktorí kedysi mali maďarské občianstvo alebo ktorých predkovia boli maďarskí občania, rozumej Maďarského kráľovstva, čiže v tomto zmysle vraj on chce len vracať to, čo im predtým niekto zobral. To bolo povedané Viktorom Orbánom pri presadzovaní tzv. dvojitého občianstva. Čiže tu vidíme ďalšie nebezpečenstvo nazerania na suverénnych občanov nášho štátu cudzím politikom, akoby ich on chcel zaväzovať aj po tej hmotno-právnej línii. A toto sú tie nebezpečenstvá, ktoré je potrebné správne čítať a správne aj komunikovať na domácej scéne, ale aj na medzinárodnej scéne, aby sa nestalo to, že v komárňanskom memorande Svetového zväzu Maďarov sa napríklad Slovenská republika stala atakom jedného z bodov tohto uznesenia v tom, že sa dožadovali zmeny Preambuly Ústavy Slovenskej republiky. Ďalší príklad cezhraničného zasahovania do ústavných práv Slovenskej republiky. Ja si myslím, že táto schôdza bola skutočne podnetná, a verím, že prispeje k tomu, čoho je cieľom, k zmene v extrémistickej politike v Maďarsku voči Slovensku.
Blanár, Juraj, podpredseda NR SR (2021-06-24):
Ďalší s faktickou poznámkou, pán poslanec Kočiš.
Čaplovič, Dušan, poslanec NR SR (2010-09-09):
Vážený pán predseda Národnej rady, pri všetkej úcte k vašej funkcii si vyprosím tieto poznámky, čo ste povedali na moju osobu. Pri všetkej úcte k vašej funkcii, vy ste zdehonestovali a spolitizovali referendum a teraz pred chvíľou ste povedali slová, ktoré ďalej, ďalej zdehonestovali referendum na desaťročia v Slovenskej republike, tým, čo ste vyhlásili v súvislosti s tým, že nechoďte do referenda občania, keď my schválime terajšiu novelu ústavného zákona Slovenskej republiky. Ďakujem vám pekne za takýto príklad demokracie a spolitizovania referenda. Ďakujem veľmi pekne. (Potlesk.)
M. Číž, podpredseda NR SR: (2008-10-24):
Procedurálny návrh – Lipšic Daniel. Má slovo.
J. Tkáčová, poslankyňa: (2007-09-12):
Keď dovolíte, zacitujem: „Ak chceme analyzovať nejaký problém, pochopiť istú situáciu, navrhnúť riešenie, mali by sme mať vždy tie isté reflexy. Kto je vlastník a kto je teda zodpovedný? Ako sú definované, alebo ako by mali byť definované vlastnícke práva?“ Pán profesor uvádza príklad amazonského pralesa. „Stále sa píše, ako ho tí kapitalisti ničia a rúbu, ale keď sa na to pozrieme lepšie, tak amazonský prales vlastní brazílska vláda a táto vláda vydáva iba ťažobné povolenia. A keď sa v tomto kontexte pozrieme na mapu lesov vo svete, ich plocha sa zmenšuje v krajinách a regiónoch, kde sú vlastnené verejne a zväčšuje sa tam, kde sú vlastnené lesy súkromne.“ Čiže keď sa táto metóda použije na akýkoľvek proces, napríklad aj na zdravotné poisťovne, tak vo všetkých prípadoch sa ukáže, že kapitalizmus nie je problém, ale je riešenie. Toto je záver článku pána profesora Pascala Salina. Ďakujem vám za pozornosť.
J. Mikolaj, minister školstva SR: (2008-09-11):
Ďakujem pekne. (Potlesk.)
Kaník, Ľudovít, poslanec NR SR (2010-12-14):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 20 spoločne s odporúčaním gestorského výboru schváliť ich.
Ďuriš Nicholsonová, Lucia, podpredsedníčka NR SR (2019-06-24):
Vážené kolegyne, vážení kolegovia, dovoľte mi, aby som vás informovala o záveroch poslaneckého grémia, a síce zajtra o 11.00 hod. nebude hlasovanie. Hlasovať sa bude o 17.00 hod. Čaká nás veľmi veľa bodov, ale zo záverov poslaneckého grémia vyplynulo, že hlasovať sa bude od 17.45 hod., to, čo sa nestihne z návrhov zákonov, prejde automaticky na najbližšie hlasovanie, to znamená v stredu o 11.00 hod., a o 17.45 hod. sa uskutoční tajná voľba kandidátov na ústavných sudcov. (Reakcia z pléna.) Prosím vás, ešte raz, o 11.00 hod zajtra nebude hlasovanie, hlasujeme o 17.00 hod. Hlasujeme 45 minút do 17.45 hod. o návrhoch zákonov. To, čo sa stihne, sa stihne, všetky ostatné prechádzajú na stredu na 11.00 hod. O 17.45 hod. zajtra sa uskutoční tajná voľba na kandidátov ústavných sudcov. Takže teraz malo nasledovať prvé čítanie o návrhu skupiny poslancov na vydanie novely zákona č. 180/2014 Z. z. o podmienkach výkonu volebného práva, je to tlač 1539, ale predkladateľ Martin Klus je na zahraničnej pracovnej ceste a tento bod sa presúva na záver schôdze. V rokovaní teda pokračujeme prvým čítaním o návrhu poslancov Ondreja Dostála, Petra Osuského, Martina Klusa a Zuzany Zimenovej na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov. Návrh zákona je pod tlačou 1541, návrh na jeho pridelenie na prerokovanie výborom je v rozhodnutí pod č. 1632. Dávam slovo pánovi poslancovi Dostálovi, aby predmetný návrh zákona uviedol. Nech sa páči. Spravodajkyňou v tomto bode by mala byť pani poslankyňa Simona Petrík. Výbor pre verejnú správu a regionálny rozvoj. Je tu niekto, kto by to zobral za pani poslankyňu? (Reakcia z pléna.) Je tu, dobre, pokračujeme. Nech sa páči, pán poslanec Dostál. (Rokovanie o návrhu poslancov Národnej rady Slovenskej republiky Ondreja Dostála, Petra Osuského, Martina Klusa a Zuzany Zimenovej na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov , tlač 1541.)
Glváč, Martin, podpredseda NR SR (2018-02-09):
Pán poslanec Krajniak, nech sa páči, nemuseli ste reagovať, mohli ste to teraz použiť.
Šeliga, Juraj, poslanec NR SR (2021-07-23):
Ďakujem pekne. Dámy a páni, priznám sa, že som očakával, že rozprava bude asi tvrdá, len pán poslanec Fico teraz hovoril o všetkom možnom, o veciach, ktoré iste aj čiastočne súvisia s väzbou, akurát sa, neviem úplne, akým spôsobom dotýkajú toho návrhu zákona. Lebo akokoľvek, samozrejme, vy šírite naratív toho, že sú to politickí väzni, ja si myslím, že na Slovensku boli politickí väzni v 50. rokoch. To nie je predmetom tejto diskusie a očakával som skôr to, že ak sa budeme o niečom sporiť, tak sa budeme sporiť o tom, že či kolúzna väzba má byť päť mesiacov, alebo ako rýchlo má prísť veľká novela Trestného poriadku. Ja v tejto súvislosti som rád, že sa posúvame, že sa znižuje dĺžka väzby, a verím, že tá novela Trestného poriadku príde, ale nie preto vystupujem. Vystupujem preto, že mi príde absolútne neférové to, čo tu bolo povedané zo strany pána Fica a ďalších v súvislosti s osobou pani ministerky Kolíkovej. Pani ministerka presadzuje reformu justície, presadila Najvyšší správny súd a pokračujú ďalšie veci. Ja nerozumiem tomu naratívu, že ministerka spravodlivosti má byť zodpovedná za Národnú vyšetrovaciu a kriminálnu agentúru, že má byť zodpovedná za prokuratúru alebo za to, že sa niekto na niekoho krivo niekde pozrie. To je proste neprípustné a neprimerané. A teda, keď pán Fico hovorí o tom, ako pani ministerka zlyháva a podobne, trošku ma mrzí, že nehovorí aj o svojich vládach, o dvanástich rokoch a o tom, čo všetko sa tu dialo. To by takisto azda bolo na dlhú debatu, len príde mi to také, no, nesúvisiace s témou. A považoval som naozaj za dôležité sa zastať z tohto miesta Márie Kolíkovej, pretože vo faktickej poznámke na konci ju poobviňovať neviem z čoho všetkého, to je také, také zbabelé trochu. Ďakujem pekne.
Hrnčiar, Andrej, podpredseda NR SR (2018-09-14):
Pán poslanec Petrák.
Blanár, Juraj, podpredseda NR SR (2023-05-25):
Vecná faktická od kolegu Saloňa, absolútne podporujem. Pani kolegyňa, ja s vaším vystúpením, 99 percent súhlasím, lebo ste vymenovali všetky tie veci, ktoré Dobrovoľný hasičský zbor napĺňa a robí, to ani nebolo treba, pretože my vieme, že je dôležitý, ja som to zdôraznil aj pri mojom vystúpení, čiže tam sa absolútne nesporíme, len nemáme rovnaký názor v tom, že si myslíte, že všetko bude pokračovať tak ako doposiaľ, no nebude pokračovať, pretože výzva a prideľovanie dotácií sú dve rozdielne veci. Ak niečo je dané na základe toho, keď to splníte, tak viete, že to dostane, tak výzva, tam nie je zaručené, že dostanete ten príspevok, lebo treba asi nasýtiť ďalšie občianske združenia, ktoré v tejto oblasti vznikajú, a takto budeme rozbíjať všetky fungujúce veci, ktoré tu máme, lebo vznikajú ďalšie občianske združenia, a to bude lebo. Takto sa nerobia takéto veci a tobôž ešte v prípade tak významnej organizácie dobrovoľníckej, ktorá patrí do našej histórie, národnej histórie, ktorú by sme mali chrániť, a na to ste neodpovedali tiež. Prečo súhlasíte s tým, aby bolo vypustené slovíčko dobrovoľné hasičské zbory? Prečo s tým súhlasíte, keď som jasne povedal, že tieto dobrovoľné hasičské zbory tu vznikali, ešte ani Slovensko neexistovalo a potom sa k tomu prihlásili naši praotcovia, starí otcovia? Veď to je historické kultúrne dedičstvo, ale jasné, dnes je trendy všetko rušiť, čo je národné, čo je dobré, pretože to tam zavadzia. Z občianskeho preukazu treba vypustiť štátny znak, lebo načo tam je, však sme občania nejakí, ja neviem akí, z evidenčného čísla treba urobiť maličký znak, ktorý už ani nepoznáte, a takto postupne všetko národné vypustiť, to je... (Prerušenie vystúpenia časomerom.)
P. Hrušovský, podpredseda NR SR: (2001-10-26):
(Hlasovanie.) Prítomných je 97 poslancov, za 94, zdržal sa 1, nehlasovali 2. Návrh sme schválili. Ďakujem pánovi poslancovi Osuskému. Teraz poprosím pána poslanca Rusnáka Štefana, ktorého poveril gestorský výbor, aby informoval Národnú radu o odporúčaní gestorského výboru k vládnemu návrhu zákona, ktorým sa mení zákon Národnej rady Slovenskej republiky č. 387/1996 Z. z. o zamestnanosti v znení neskorších predpisov (tlač 1176). Nech sa páči, pán poslanec Rusnák.
Danko, Andrej, predseda NR SR (2016-11-22):
Vážené panie poslankyne, vážení páni poslanci, dovoľte mi, aby som vás privítal. Otváram rokovanie 11. schôdze Národnej rady Slovenskej republiky. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. Prosím, prezentujme sa. (Prezentácia.) Ďakujem. Zisťujem, že je prítomných 127 poslancov. Teda Národná rada je schopná sa uznášať a môžeme pokračovať v rokovaní. Na 11. schôdzi Národnej rady budú overovateľmi poslanci Stanislav Kmec a Martin Klus. Náhradníkmi budú poslanci Ľubomír Želiezka a Anna Verešová. Na dnešnom rokovacom dni o ospravedlnenie požiadali poslanec Andrej Hrnčiar a poslanci Fedor a poslanec Richard Raši. O ospravedlnenie neúčasti na rokovaní 11. schôdze Národnej rady z dôvodu práceneschopnosti požiadal poslanec Martin Fecko. Návrh programu schôdze vám bol rozdaný. Panie poslankyne, páni poslanci, chcem vás informovať, že na základe záverov z poslaneckého grémia, ktoré sa konalo 15. novembra 2016, bude budúci týždeň rokovanie Národnej rady prebiehať aj vo štvrtok 1. decembra 2016. Ďalej chcem uviesť, že v návrhu programu sa uvádzajú aj materiály a návrhy rozpočtov príslušných inštitúcií, predložené v súlade s platnými zákonmi, ktoré na návrh gestorských výborov uvedú ich predkladatelia, ako sú uvedení v návrh programu. Na to, aby sme mohli uvedené materiály uviesť a vystúpiť v rozprave, je potrebný súhlas Národnej rady. Navrhujem, aby sme tento súhlas vyslovili schválením programu ako celku, pokiaľ nikto nepredloží iný návrh. Teraz pristúpime k schvaľovaniu návrhu programu 11. schôdze . Ešte chcem uviesť, že k bodu 3 návrhu programu, ktorý je návrh na zmeny v zložení výborov, bude zvolané poslanecké grémium a následne by sme potom tento bod prerokovali. Avizujem, že poslanecké grémium, ktoré bude riešiť i iné otázky súvisiace s priebehom Národnej rady, zvolávam na 16.30 hod. dnes. Pýtam sa vás, pani poslankyne, páni poslanci, či má niekto z vás návrhy na zmenu alebo doplnenie programu. Pán poslanec Igor Matovič, nech sa páči.
Hort, Milan, podpredseda NR SR (2010-10-15):
Ďakujem, pán spravodajca. Ani v tomto prípade som nedostal písomnú prihlášku, a preto sa pýtam, kto sa chce do rozpravy prihlásiť ústne? Neevidujem ani prihlášku ústnym spôsobom, a preto vyhlasujem všeobecnú rozpravu za skončenú. Ďakujem pánovi ministrovi aj pánovi spravodajcovi. Pristúpime k ďalšiemu bodu, a tým je prvé čítanie o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov . Tento vládny návrh máte ako tlač 75 a návrh na pridelenie výborom je pod č. 65. Prosím opäť pána ministra Juraja Miškova, aby v zastúpení ministra dopravy tento vládny návrh zákona uviedol. Nech sa páči.
Grendel, Gábor, podpredseda NR SR (2020-03-25):
S faktickou poznámkou pán poslanec Tomáš.
Pellegrini, Peter, podpredseda vlády SR pre investície a informatizáciu (2017-10-12):
Ďakujem veľmi pekne. Vážená pani poslankyňa, dovoľte, aby som vám odpovedal v mene pána ministra Druckera, ktorého dnes zastupujem, ale myslím si, že som presne v jeho mene na takúto vašu otázku reagoval aj minule, a opäť chcem pripomenúť, že už samotná vaša otázka s tým svojím dôvetkom je veľmi sugestívna, pretože v otázke sa snažíte navodiť dojem, že rapídne pribúda rodičov detí do šesť rokov, ktorí zbierajú peniaze na operácie v zahraničí z dôvodu, že typ operácie, ktorý ich dieťa potrebuje, sa na Slovensku nevykonáva. Opäť, po druhýkrát z tohto miesta vám chcem poskytnúť nasledujúce informácie o počte a úhrade operovaných detí do šiestich rokov na území Slovenskej republiky. Počet operovaných detí do šesť rokov, v roku 2015 predstavoval u poistencov Všeobecnej zdravotnej poisťovne 4 661, u poistencov Dôvery 2 643 a u Unionu 410 operácií, spolu v roku 2015 operácie detí do šesť rokov 7 714. Čo sa týka úhrady, za všetky hospitalizácie detí do šesť rokov v roku 2015 to zo Všeobecnej zdravotnej poisťovne predstavovali sumu 28 305 363 eur... (ruch v sále a prerušenie vystúpenia predsedajúcim)
Bugár, Béla, podpredseda NR SR (2017-03-23):
Nech sa páči, prezentujme sa a hlasujme. (Hlasovanie.) Prítomných 140 poslancov, za 99, 1 proti, zdržalo sa 38 poslancov, 2 nehlasovali. Konštatujem, že sme v treťom čítaní . Otváram rozpravu v rámci tohto čítania a pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči, pán poslanec.
Draxler, Juraj, minister školstva, vedy, výskumu a športu SR (2015-11-26):
Ďakujem pekne. Nespájal by som priamo dve témy. Tému podpory vlády znevýhodneným regiónom, ktorá často zaznieva práve na rokovaniach, ktoré sú mimo hlavného mesta, na výjazdových rokovaniach vlády Slovenskej republiky. Je to pre nás veľmi dôležitá téma. Toto je iná téma. Téma technického zabezpečenia predsedníctva Slovenskej republiky v Európskej únii. Požiadavky, ktoré budú smerovať na v konečnom dôsledku ministerstvo zahraničných vecí, budú práve musieť byť formulované tak, aby naozaj išlo o technické zabezpečenie predsedníctva. Myslím si, že to vyplýva prirodzene zo stavu veci, a ja verím, že kolegovia na ministerstve zahraničných vecí to aj zodpovedne posúdia a podľa toho, podľa tej danej témy a podľa cieľov určenia tohto fondu budú aj postupovať. Ďakujem pekne. Ďakujem, skončil som.
Kuffa, Štefan, poslanec NR SR (2021-05-11):
Ale za čo?
Blanár, Juraj, poslanec NR SR (2010-08-04):
Ďakujem za slovo. Dovoľte, aby som aj ja sa pokúsil na tie veci, ktoré povedal pán minister, zareagovať. Najskôr by som sa chcel vyjadriť k tomu, že vláda Roberta Fica neurobila nič a že nič tu nezanechala. Nuž museli sme robiť také veci, že sme museli dôchodcov vracať do systému, z ktorého ste ich vy vyhodili. A dokonca bol tam aj nález Ústavného súdu. A takto by som mohol menovať mnohé iné veci, ktoré sme museli naprávať. Hovorili ste o tom, že ste nám zanechali plnú špajzu. Tak dovoľte mi, aby som ten obraz využil a trošku ho doplnil. Zachovali ste nám plnú špajzu v sprivatizovanom monopolnom podniku, kde sa rozpadávali regály a kľučku ten majiteľ monopolný zobral pre istotu, pretože bolo treba šetriť, aby boli čo najväčšie zisky. No a, samozrejme, jedine o čom rozprávali, tak bolo zvyšovanie ceny energie. A to je aj odpoveď pánovi poslancovi Janišovi, ktorý hovoril o tom, že majú vyššie zisky monopoly. Však o to im ide, práve o to. Ja by som mohol mnoho príkladov povedať, kde napr. v energetických podnikoch sa žije z holej podstaty a neinvestuje sa ani do základnej reprodukcie to, čo sa investovalo predtým. A to nás všetko dobehne, ale to už tu možno vy nebudete. Neurobili sme nič. Ja pripomeniem ešte tie diaľnice, čo tu bolo povedané. Vláda Roberta Fica bola dostatočne fundovaná na to, aby si do programového vyhlásenia vlády priamo uviedla číslo, že postaví 100 kilometrov diaľnic. Ja to číslo u vás nevidím žiadne. Postavilo sa ich dokonca viacej, ako bolo konštatované, ale, samozrejme, vytrhávate z kontextu, že premiér chcel ešte naviac nad programové vyhlásenie vlády urobiť, ale programové vyhlásenie bolo splnené. Ale keď si zoberiete len to, čo sa urobilo na Kysuciach, že úsek, ktorý v roku 1998 bola zastavený, ste dokončili až v roku 2005, tak to hovorí samo za seba.
Pellegrini, Peter, predseda NR SR (2024-01-09):
Pani poslankyňa Kolíková.
Senko, Ján, poslanec NR SR (2011-03-31):
Pán podpredseda, netreba zľahčovať situáciu, vy si ju asi aj plne uvedomujete, ale asi vaše politické dohody vám nedovoľujú, aby ste rozprávali a správali sa inak. Konanie KDH, vašej strany, slovenská verejnosť ostro sleduje. Aj vaši voliči sa obracajú na nás, poslancov za stranu SMER, aby sme s vami rozprávali a nejako vás usmernili na tej ceste, na ktorú ste sa vybrali. Mrzí ich, že vám vo voľbách odovzdali hlas a strácate ich dôveru. Obávajú sa, že opäť budete stáť na tej strane, ktorá nebude stáť za národno-štátnymi záujmami Slovenskej republiky. Máte možnosť svoje chyby z minulosti napraviť. V zákone sú stále také ustanovenia, ktoré nie sú pre štátnosť Slovenska, nazvem to, vhodné. Ale nielen to. Celá koncepcia tohto zákona, jeho jednotlivé ustanovenia, sú zlé. Nahrávate rozpínavosti maďarstva a podporujete ho. Či si to chcete uvedomiť, alebo nie. A v tejto chvíli máte šancu, aby ste dokázali opak. Je to len na vás, dokážte to.
Matovič, Igor, poslanec NR SR (2011-09-14):
Pani premiérka, chcel by som sa s vami podeliť o svoje pocity z tejto noci, ako možno nič sme nevyriešili, ale ja osobne som získal omnoho silnejšiu chuť a presvedčenie, že toto naozaj je koalícia, ktorá naozaj stojí za to. Keď porovnám, keď porovnám pocity po tej Častej a dnes, tak to je „nebe a dudy“. Vtedy som mal chuť odísť, ale dnes mám chuť naozaj boriť sa s problémami a pokúsiť sa možno aj o nemožné, aby nás euroval nezvalil. A myslím si, že nebudem dnes sám z koaličných poslancov, ktorých dnešná noc práve posilnila a práve taký efekt naplnila, ako hovoril Martin Poliačik v diskusii, že v podstate nám opozícia nachystala určitý teambuilding, ktorý nám bol treba. A z tohto pohľadu sa v podstate aj teším na tie ďalšie odvolávania, ktoré budú, ak budú mať takýto pozitívny dopad na mňa samého a na ostatných v koalícii.
M. Číž, podpredseda NR SR: (2006-12-08):
Ja len veľmi krátku vetu, pán poslanec, ja súhlasím a oslovil ma váš prejav ohľadom toho dialógu, len teraz by sa ťažko viedol, lebo okrem vás a od polovice prejavu pani Biró tu nie je ani jeden člen SMK, ale uznám, že ten dialóg treba zlepšiť. Pristúpime k faktickým poznámkam. Slovo má pani poslankyňa Damborská Marta.
J. Jasovský, poslanec: (2001-10-19):
Ja vás na to tu veľmi vážne upozorňujem, pretože tento zákaz má nejaký dôvod. Ak prijmeme tento zákon, spôsobí to ešte väčšiu svojvôľu nedisciplinovaných vodičov najmä vo veľkých mestách, kde situácia je už neudržateľná. Takže, prosím, upozorňujem, že tento problém tu pred nami je. Ak je niekde zakázané stáť, potom musí existovať pre ten zákaz aj nejaká sankcia, inak sú dopravné značky na okrasu a nebudú vôbec akceptované a rešpektované. Ja sa domnievam, že by v súvislosti s týmto zákonom mal byť riešený problém iný, súkromné bezpečnostné služby, ktoré by nemali mať svojvôľu a možnosť pri odťahovaní motorových vozidiel. Takisto by som odporúčal, keby tento zákon hovoril o samostatnom účte, na ktorý by napríklad prechádzali pokuty a tie blokové pokuty, ktoré sú vyjadrované v problematike tohto zákona. Ten samostatný účet by mohol byť tvorený ako účet na to, aby vznikali zdroje na opravy, údržby miestnych komunikácií alebo na tvorbu nových parkovacích miest. A na rozdiel od pána poslanca Hofbauera ja musím súhlasiť s problematikou svietenia, pretože sa domnievam, že to úžasne prispieva k zvyšovaniu bezpečnosti, takže ja mám opačný názor azda ako motorista k tomuto problému. Ale to, čo som hovoril, ten problém je dosť vážny. Ja by som osobne odporučil o tomto zákone ešte pohovoriť a počkať azda na stanoviská a pripomienky aj ďalších zainteresovaných. Ďakujem. J. Migaš, predseda NR SR: Pán poslanec Gašparovič – faktická.
Zmajkovičová, Renáta, podpredsedníčka NR SR (2013-11-28):
Pán poslanec Fecko s reakciou, nech sa páči.
K. Sárközy, poslankyňa: (2008-02-12):
No asi začnem od konca. Pán poslanec, ja ľutujem, že ste tu v piatok neboli, pretože mám tu ešte tie dokumenty, ktoré som tu v piatok prečítala, o tých pozmeňujúcich návrhoch opozície, čo boli vo výbore. Tí vaši kolegovia, ktorí tu boli, z vašej strany tu boli asi dvaja alebo traja, vám to vedia povedať. Ale dajte si tú námahu a vyberte si to z internetu a potom uvidíme, kto klamal a kto neklamal, ja som určite neklamala, u mňa lož nie je pracovná metóda. A o tom, že kto ide oslavovať Víťazný február. No ja som v živote neoslavovala Víťazný február. Pretože patrím medzi tých ľudí, ktorí si toho času vedeli vybrať stranu, a naša strana tiež nikdy ani bývalé hnutie ho neoslavovalo, tak myslím si, že to hovoríte zo svojich radov, takže kľudne sa k nim môžete pripojiť. A ešte jedna poznámka. Hovoríte o tom, že chcete spraviť rovnaké podmienky pri výstupe, také isté ako pri vstupe. No neviem, či si uvedomujete, že keď niekto vstupuje do tohto 2. dôchodkového piliera, tak podpisuje zmluvu. Tam je jeho podpis. A keď došlo k nejakému pochybeniu, tak sú na to súdy. Ale to, že teraz nebude potrebné notárom overené tlačivo, vlastne podpis, keď niekto vystupuje, myslím si, už to tu bolo spomenuté, nie my sme to dali do zákona, ale vy ste to tam dali. A druhá vec je, poslanci Národnej rady boli vystavení tomu, pričom bolo konanie, kde Úrad na ochranu osobných údajov skonštatoval, že došlo k spochybneniu zákona. Poslankyňa, ktorá toto povedala v rozhlase, nevypovedala o tom ani v jednej súvislosti. A čo hovoria právnici? Kto mlčí, ten svedčí. Ďakujem.
Sulík, Richard, predseda NR SR (2011-02-02):
Prepáčte mi, pán poslanec. Pán poslanec Záhumenský, by som vás poprosil. (Reakcia z pléna.) Nie, prepáčte mi, aj som si meno poplietol, sorry. Nech sa páči.
Zmajkovičová, Renáta, podpredsedníčka NR SR (2013-06-27):
Kolegyne, kolegovia, budeme pokračovať o 11.00 hodine hlasovaním. (Krátka prestávka.) (Po prestávke.)
Kočiš, Eduard, poslanec NR SR (2020-06-03):
Reagujem, pán podpredseda. Zločiny NATO z roku ´99 voči srbskému národu sa nedajú a nebudú dať nikým a ničím ospravedlniť. Preto je vzťah srbského národa k tomuto zločineckému paktu taký, aký je, a nedokáže to zmeniť ani žiadne podstrkovanie amerických dolárov srbskej vláde, nech bude akákoľvek. A podmieňovať ich vstup do Európskej únie členstvom v NATO; jednoducho tento hrdý národ nikdy nedovolí, aby sa na balkánskom národe spáchala podobná krivda, podobný zločin, ako bol spáchaný na národe Srbov. Ďakujem pekne.